als_Latn dik_Latn sag_Latn
Pabesia e miqve dhe bashkëpunëtorëve që zhgënjeu deri në dëshpërim Dafinën
Ndryshimin fizik të Dafina Zeqirit e kemi dëshmuar të gjithë. Këngëtarja nga Kosova u kthye për pak kohë nga vajza topolake një yll me trup të palestruar, duke motivuar shumë vajza dhe djem të rinj t’i kushtojnë më shumë rëndësi fizikut e si rrjedhojë edhe shëndetit. Nisur nga eksperienca e saj, Duffy bashkë me dy shokë të saj, vendosi të hapë një palestër.
“Mbas plot takimeve, dhe planeve vendosëm që pjesa ime ishte marketingu, të jem fytyra e fitnesit dhe e involvuar brenda: rregulla, punëtorë, trajnerë personalë, takime) unë isha pjesë e fitnesit së bashku me katër persona tjerë, ashtu mendova unë dhe më thanë që jam,” tregon 28-vjeçarja në një intervistë për ‘Telegraf’.
Dafina ishte shumë e përkushtuar ndaj sipërmarrjes së re, përpjekje që në fund nuk u vlerësuan nga miqtë dhe njëkohësisht bashkëpunëtorët.
“Puna ime e cila më ka kushtuar shumë kohë dhe ku arrita të përfundoj pa gjumë dhe me shumë sukses, në fund nuk u vlerësua nga “kolegët” e mi. Ata mbas tri vitesh më kërkuan të paguaj një shumë parash absurde që të isha ende pjesë e fitnesit. Gabim bëra unë që me besim të madh nuk kërkova kontratë ndaj “shokëve” të mi por nuk e prita që në fund të më keqpërdorin deri në atë masë që fjalët e fundit ndaj pronareve ishte ‘kështu ashtu të gjithë mendojnë që fitnesi është i yti, reklama postera sa të duash dhe kemi arrit shumë sukses, tash mund të vazhdojmë dhe pa ty’. Isha shumë e dëshpëruar me fitnesin, shokët dhe vetveten.”
Ylli i “Four Seasons” vijoi duke shpjeguar se pjesë e kësaj skeme mashtrimi u bënë edhe përsona të tjerë, punonjës të palestrës që nuk ishin paguar për punën e tyre.
“Në fillim s’pata dëshirë të fas, të jem e hapur për këtë punë sepse s’kisha kontratë, por në fund vendosa të flas me ju dhe që ta dinë edhe fansat, të mësojnë nga gabimi im dhe besimit të madh ndaj rrethit – ‘Sigurohu që çdonjëri në ‘varkën’ tënde është duke lundruar me ty, jo duke shpuar vrima’,” përfundoi Dafina, që siç duket ka marrë një mësim të mirë nga përvoja e pakëndshme me miqtë e saj.
als_Latn als_Latn als_Latn als_Latn als_Latn als_Latn als_Latn